

**LIETUVOS RESPUBLIKOS ŠVIETIMO, MOKSLO IR SPORTO MINISTRAS**

**ĮSAKYMAS**

**DĖL ŠVIETIMO, MOKSLO IR SPORTO MINISTRO 2018 M. KOVO 6 D. ĮSAKYMO**

**NR. V-220 „DĖL LITUANISTINIO ŠVIETIMO PROGRAMŲ KLASIFIKATORIAUS PATVIRTINIMO“ PAKEITIMO**

2022 m. kovo 29 Nr. V-464

Vilnius

P a k e i č i u Lietuvos Respublikos švietimo, mokslo ir sporto ministro 2018 m. kovo 6 d. įsakymą Nr. V-220 „Dėl Lituanistinio švietimo programų klasifikatoriaus patvirtinimo“ ir jį išdėstau nauja redakcija:

„**LIETUVOS RESPUBLIKOS ŠVIETIMO, MOKSLO IR SPORTO MINISTRAS**

**ĮSAKYMAS**

**DĖL LITUANISTINIO ŠVIETIMO PROGRAMŲ GRUPIŲ KLASIFIKATORIAUS PATVIRTINIMO**

Vadovaudamasi Lietuvos Respublikos valstybės informacinių išteklių valdymo įstatymo 15 straipsnio 8 dalimi ir Švietimo ir mokslo srities registrams ir informacinėms sistemoms būdingų klasifikatorių kūrimo, tvarkymo ir naudojimo taisyklių, patvirtintų Lietuvos Respublikos švietimo ir mokslo ministro 2014 m. gruodžio 22 d. įsakymu Nr. V-1233 „Dėl Švietimo ir mokslo srities registrams ir informacinėms sistemoms būdingų klasifikatorių kūrimo, tvarkymo ir naudojimo taisyklių patvirtinimo“, 12 punktu,

t v i r t i n u Lituanistinio švietimo programų grupių klasifikatorių (pridedama)“.

Švietimo, mokslo ir sporto ministrė Jurgita Šiugždinienė

PATVIRTINTA

Lietuvos Respublikos

švietimo, mokslo ir sporto ministro

2018 m. kovo 6 d. įsakymu Nr. V-220

(Lietuvos Respublikos

švietimo, mokslo ir sporto ministro

2022 m. kovo 29 d. įsakymo Nr. V-464

redakcija)

**LITUANISTINIO ŠVIETIMO PROGRAMŲ GRUPIŲ KLASIFIKATORIUS**

|  |  |
| --- | --- |
| Klasifikatoriaus pavadinimas lietuvių kalba | Lituanistinio švietimo programų grupės |
| Klasifikatoriaus pavadinimas anglų kalba | Groups of Lithuanian education programmes |
| Klasifikatoriaus pavadinimo lietuvių kalba abėcėlinė santrumpa | KL\_LIETPROGR |
| Klasifikatoriaus paskirtis | Klasifikuoti lituanistinio švietimo įstaigų, veikiančių užsienio valstybėse, vykdomas lituanistinio švietimo programas grupėmis |
| Klasifikatorių kuriančios institucijos, įstaigos pavadinimas | Švietimo, mokslo ir sporto ministerijos Užsienio lietuvių skyrius, Nacionalinė švietimo agentūra |

Klasifikatoriaus reikšmės:

|  |  |  |  |  |
| --- | --- | --- | --- | --- |
| Eil. Nr. | Kodas | Pavadinimas lietuvių kalba | Pavadinimas anglų kalba | Aprašymas |
| 1. | 10 | Neformaliojo lituanistinio švietimo individualių programų grupė | A group of individual programmes of non-formal Lithuanian education | Užsienio valstybės lituanistinio švietimo įstaigoje vykdomas lituanistinis švietimas pagal mokytojo parengtą individualią neformaliojo lituanistinio švietimo programą arba pagal mokytojo parengtą individualią neformaliojo lituanistinio švietimo programą, suderintą su lituanistinio švietimo įstaigos administracija arba švietimo skyriumi, arba užsienio valstybės lietuvių bendruomene, arba kita švietimo institucija. |
| 2. | 30 | Neformaliojo lituanistinio švietimo vieningų programų, vykdomų užsienio valstybėje, grupė | A group of unified programmes of non-formal Lithuanian education carried out in a foreign state | Užsienio valstybės lituanistinio švietimo įstaigoje vykdomas lituanistinis švietimas pagal parengtą vieningą toje valstybėje neformaliojo lituanistinio švietimo programą. |
| 3. | 40 | Užsienio valstybių formaliojo švietimo programų grupė | A group of formal programmes of foreign countries | Užsienio valstybės švietimo įstaigoje vykdomas lituanistinis švietimas ir bendrasis ugdymas pagal tos valstybės ar tarptautiniais susitarimais grindžiamą bendrojo ugdymo programą. |
| 4. | 50 | Lituanistikos (baltistikos) studijų programų grupė | A group of Lithuanian (Baltic) study programmes | Užsienio valstybėje veikiančiame lituanistikos (baltistikos) centre vykdomos studijų programos, kurias užbaigus suteikiamas aukštasis išsilavinimas, atitinkamas bakalauro, magistro kvalifikacinis laipsnis arba mokslo daktaro laipsnis. |
| 5. | 60 | Pasirenkamųjų lituanistikos (baltistikos) dalykų / modulių grupė | A group of optional course units / modules of Lithuanian (Baltic) studies | Užsienio valstybėje veikiančiame lituanistikos (baltistikos) centre dėstomi pasirenkamieji lituanistikos (baltistikos) studijų programos dalykai / moduliai. |
| 6. | 70 | Švietimo, mokslo ir sporto ministro tvirtinamų lituanistinio švietimo programų grupė | A group of Lithuanian education programmes approved by the Minister of Education, Science and Sport | Lituanistinio švietimo programos, patvirtintos Lietuvos Respublikos švietimo, mokslo ir sporto ministro įsakymu. |

\_\_\_\_\_\_\_\_\_\_\_\_\_\_\_\_\_\_\_\_\_\_\_